Monica Vasilescu

Are 22 ani, o facultate particulară și un curs de make-up și a reușit să fie angajata Ministerului Afacerilor Externe. Este vorba despre Lorena Teodora Cazacu, o fată din Teleorman care va sluji, din 15 noiembrie, în MAE. Fiind de proveniență din județul cu genii, ea nu va lucra oriunde, ci în echipa care pregătește președinția României la Consiliul Uniunii Europene. Nu am aflat, încă, dacă a promovat în această funcție prin cursul de machiaj pe care l-a urmat, dar am auzit că are în CV recomandări mai importante decât școala. Potrivit celor de la Curentul.info, tatăl Lorenei este Nicolae Cazacu, director general în MAI, mama este Georgeta Cazacu, consilier la Ministerul Agriculturii, iar unchiul este primarul de la Alexandria, Victor Drăgușin.

Aceasta și-a șters, între timp, contul de Facebook. Așa e-n diplomație…